user
Mitä ja miten paljon helteellä tulisi juoda?
assistant
Tavallinen vesi on paras janojuoma helteellä. Kivennäisvesi on myös hyvä valita, koska siitä saa tärkeitä elektrolyyttejä. On myös muistettava syödä normaalisti. Helteellä on hyvä nauttia runsaan juomisen lisäksi vesipitoisia ruokia, kuten marjoja, hedelmiä, ja vihanneksia. Niistä saa veden lisäksi kivennäis- ja muita ravintoaineita. Nestettä tulisi helteellä ja hikoillessa juoda vähintään 2 l päivässä.

Erityisesti nestehukka helteellä uhkaa ikäihmisiä, joiden kehon nestepitoisuus on pienempi kuin nuorempien, eivätkä ikäihmiset yleensä tunnista janoa samalla tavalla kuin nuoremmat. Nestehukka aiheuttaa vireystilan laskua, väsymystä, sekavuutta, pahoinvointia ja verenpaineen laskua. Nestehukasta kärsivälle voi tarjota ensiapuun laimeaa mehua, urheilujuomaa tai kivennäisvettä. Lisäksi kannattaa hakeutua viileään paikkaan ja vähentää vaatetusta. Lapsen tai ikäihmisen ollessa kyseessä, tulee ottaa yhteys lääkäriin.

Alkoholin kanssa kannattaa olla helteellä erityisen varovainen. Se kuivattaa elimistöä. Kaikki alkoholipitoiset juomat ovat huono valinta.